Tallinna Botaanikaaed  on taimeriigi mitmekesisust tutvustavate kollektsioonidega teadus-, haridus- ja kultuuriasutus. Ta kogub ja töötleb botaanilist informatsiooni ning jagab seda oma tegevuse sihtgruppidele, kelleks on erialaspetsialistid, õppurid, linnakodanikud ja turistid, sh siseturistid. Põhitegevuseks oma missiooni täitmisel on sihtgruppide teenindamine kollektsioonide, neil põhinevate püsiekspositsioonide, näituste, ürituste, loengute ja huvialaringide kaudu.